PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 3.02.1999

Nr.11


A V I Z

asupra proiectului de Lege pentru aprobarea Ordonanţei Guvernului nr.2/1999 pentru aprobarea Rezoluţiei nr.53/2 din 30 ianuarie 1998 adoptată la Washington de Consiliul Fondului Monetar Internaţional privind majorarea cotelor membrilor Fondului – cea de a 11 – a revizuire generală.                                                           

         

Cu adresa nr. 11  din 2 februarie 1999, înregistrată sub nr.59/XVIII/11 din 2 februarie 1999, Secretarul General al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare, proiectul de lege menţionat mai sus.

În şedinţa din 3 februarie 1999 Comisia juridică, de disciplină şi imunităţi a examinat acest proiect de lege şi a hotărît cu majoritate de voturi, să îl avizeze favorabil, în forma prezentată de Guvern.

Avînd în vedere conţinutul juridic şi obiectul reglementării, aceasta are caracter de lege ordinară.

P R E Ş E D I N T E,                        SECRETAR,

Emil Teodor Popescu                          Nicolae  Grădinaru

